1. ako vysoko treba namontovať digestor?
ak digestor osadíte príliš vysoko, účinnosť odsávania sa zníži, ak bude naopak nízko, môžete digestor poškodiť teplom varnej dosky. pre maximálny výkon odsávania odporúčajú výrobcovia odsávačov pár namontovať digestor asi 70 cm nad povrch varnej dosky. ak plánujete inštalovať digestor vyššie, budete potrebovať väčšie prúdenie vzduchu, a teda výkonnejší digestor. ďalším spôsobom, ako zvýšiť účinnosť odsávača pár, je kúpiť si odsávač, ktorý presahuje bočné a predné strany varnej dosky o pár cm.
odťahový spôsob odsávania je ideálnejší, nakoľko škodlivé výpary odvádza priamo von prostredníctvom komína či potrubia. recirkulačný nasáva vzduch z miestnosti do seba, vyčistí ho napríklad cez uhlíkový filter a vracia späť do priestoru. avšak, oba digestory dokážu splniť svoju funkciu na sto percent. ide o to, aké možnosti má vaša kuchyňa, ak nemá komín či potrubie, nie je možné použiť odťahový spôsob odsávania. práve recirkulačný systém je ideálny, keď nie je možné odvetrávanie cez potrubie.